Rikunarita-ORG/Wikinium huggingface dataset:
# அற்றுவிட்ட இனம்

டோடோ, மொரிசியசில் அழிந்த பறவையினம்
**இனஅழிவு** (*Extinction*) என்பது ஓர் உயிரினம் முழுவதுமாக உலகிலிருந்து அற்றுப்போவதாகும். உயிரியலிலும், சூழலியலிலும், குறிப்பிட்ட ஒரு இனத்தின் கடைசி உயிரியும் அழிந்த பின்பு அவ்வினம் இனஅழிவுக்குள்ளானதாகக் கொள்ளப்படும். இன அழிவுக்குள்ளாகும் இனமானது **அற்றுவிட்ட இனம்** என்று அழைக்கப்படும். ஒரு உயிரினம் அல்லது உயிரினக் கூட்டம், அதாவது இனம் (உயிரியல்) முற்றாக உலகில் இருந்து அழிந்து போனதும், அது **அற்றுவிட்ட இனம்** (EX - Extinct) எனக் குறிப்பிடப்படும். ஆனால் உண்மையில் அதற்கு முன்னரே, அவ்வினத்தின் ஒரு பகுதி உயிரிகள் வாழ்ந்தாலும், அவற்றால் தமது இனத்தை தொடர்ந்து தக்க வைத்துக் கொள்ள முடியாத நிலைமை தோன்றிவிடும். குறிப்பிட்ட ஒரு எண்ணிக்கையின் எல்லைக்கு கீழ் வந்த பின்னர், அவற்றால் இனப்பெருக்கம் செய்து தமது இனத்தின் சனத்தொகையை நிலைத்திருக்கச் செய்ய முடியாது போய்விடும். அப்போதே அந்த இனம் அழிவை அடைந்ததாகவே கருதப்பட முடியும்.

இவ்வாறு அழிவுக்குள்ளாகும் இனம் ஒன்று குறிப்பிட்ட காலத்தில் இவ்வுலகில் காணாமல்போய் இருப்பினும், தொல்லுயிர் எச்சங்கள் மூலம் பிறிதொரு காலத்தில் அவை வாழ்ந்திருந்ததற்கான அத்தாட்சியாக கண்டுபிடிக்கப்படுவதுண்டு. பொதுவாக ஒவ்வொரு இனமும் தோன்றியதிலிருந்து 10 மில்லியன் ஆண்டுகள்வரை வாழ்ந்த பின்னர் இன அழிவுக்குள்ளாவதாக நம்பப்ப்படுகின்றது. ஆனாலும் சில இனங்கள் 100 மில்லியன் ஆண்டுகள்வரை கூட மாற்றமின்றி உயிர் வாழ்வதாக நம்பப்படுகின்றது. இவை வாழும் தொல்லுயிர் எச்சங்கள் என அழைக்கப்படுகின்றன. பொதுவாக பல இனங்களின் இன அழிவு இயற்கையாக மனிதத் தலையீடு இன்றியே நடந்திருக்கின்றன. உலகம் தோன்றிய காலம்தொட்டு இருந்த இனங்களில் 99.99% ஆனவை தற்போது இல்லை என நம்பப்படுகின்றது.

முதலில் ஒரு இனத்தின் உயிர்களின் எண்ணிக்கை குறைந்து வரும்போது, அது பாதுகாக்கப்பட வேண்டிய இனமாக அடையாளப்படுத்தப்படுகின்றது. பின்னர் இன்னமும் எண்ணிக்கை குறையும்போது அது அருகிய இனம் என அடையாளப்படுத்தப்படுகின்றது. அதன் பின்னர் இன அழிவுக்குள்ளாகின்றது.

பன்னாட்டு இயற்கை பாதுகாப்பு சங்கம் என்னும் அமைப்பானது இவ்வகையான இன அழிவுகள் ஏற்படாமல் தடுப்பதன் மூலம் இயற்கை மூலவளங்களைப் பாதுகாப்பதில் நடவடிக்கை எடுத்து வருகின்றது. இந்த பன்னாட்டு இயற்கைப் பாதுகாப்புச் சங்கத்தினால் வழங்கப்படும் சிவப்புப் பட்டியலில், **அற்றுவிட்ட இனம்** என்பது காப்பு நிலையில் முற்றாக அழிந்த இனத்தைக் குறிக்கின்றது.

## மேற்கோள்கள்
# பொது மரபுவழி

ஒரு உயிரினக் குழுவானது பொது மூதாதையொன்றைக் கொண்டிருப்பின் அக்குழு **பொது மரபுவழி**யைக் கொண்டிருப்பதாகக் கூறப்படும். உயிரியலில், *முழுமைப் பொது மரபுவழிக் கோட்பாடு* (*theory of universal common descent*), புவியில் உள்ள எல்லா உயிரினங்களும் ஒரு பொது மூதாதையிலிருந்தே உருவாகின என்று கூறுகிறது.

*இனங்களின் தோற்றம்* நூல் வெளியிடப்பட்ட காலத்தில் டார்வினின் தோற்றம்.
படிவளர்ச்சி அல்லது கூர்ப்புக் கொள்கையின் அடிப்படையிலான **முழுமைப் பொது மரபுவழிக் கோட்பாடு** சார்லஸ் டார்வினால் *இனங்களின் தோற்றம்* (*The Origin of Species, 1859*) மற்றும் *மனிதனின் மரபுவழி* (The Descent of Man, 1871) ஆகிய அவரது நூல்களில் முன்மொழியப்பட்டது. இக்கோட்பாடு இன்று உயிரியலாளர்களால் ஏற்றுக்கொள்ளப் பட்டுள்ளது. அத்துடன் தற்போது வாழும் எல்லா உயிரினங்களினதும் இறுதியான முழுமைப் பொது மூதாதை (*last universal common ancestor*), அதாவது மிகக் கிட்டிய பொது மூதாதை (*most recent common ancestor*) ஏறத்தாழ 3.5 பில்லியன் ஆண்டுகளுக்குமுன் தோன்றியதாகவும் கருதப்படுகிறது.

## இவற்றையும் பார்க்கவும்

* இழைமணியப் பழையோள்

## மேற்கோள்கள்
# உயிர்ப்புவியியல்

**உயிர்ப்புவியியல்** என்பது ஒரு குறிப்பிட்ட காலத்தில் ஒரு உயிரினத்தின் பரவல் நிலையை பற்றி ஆய்வதாகும். இத்துறையின் முதன்மைக் குறிக்கோள் யாதெனில், ஓர் உயிரினம் எங்கெங்கெல்லாம் வாழ்கின்றது மற்றும் எத்தனை எண்ணிக்கை உள்ளது என்று அறிவது.

சிற்றினத்தோற்றம், இனஅழிவு, கண்டப்பெயர்ச்சி, உறைபனியாதல் மற்றும் அது சார்ந்த கடல்மட்ட மாற்றம், நீரீனால் நிலப்பகுதிகள் தனிமைபடல் போன்ற நிகழ்வுகள் ஓர் உயிரினத்தின் உயிர்ப்புவியியலை அமைக்கின்றன.

உயிர்ப்புவியியலின் அறிவியற்கொள்கை முதன்முதலில் 19ஆம் நூற்றாண்டில் ஆல்பிரட் ராசுல் வாலாசு மற்றும் பல படிமலர்ச்சியல் அறிஞர்களால் விளக்கப்பட்டது. ஆல்பிரட் ராசுல் வாலாசுக்கு மலாய தீவுக்கூட்டங்களின் செடியினங்கள் (தாவரங்கள்) மற்றும் விலங்குகளை பற்றி ஆராயும் பொழுது உயிர்ப்புவியியலை பற்றிய எண்ணக்கரு தோன்றியது.

## மேற்கோள்கள்
# கிளைப்பாட்டியல்

உயிரினங்கள் இரண்டு இரண்டு கிளைகளாகப் பிரிவதையும், ஒவ்வொரு இரட்டைக் கிளைகளுக்கும் பொதுவாக ஒரேயொரு முன் உயிரிவகை இருப்பதையும் காணலாம். இதுவே **கிளைப்பாடு** என்னும் அண்மையில் ஏற்புபெற்று வளர்ந்து வரும் முறையாகும்
**கிளைப்பாட்டியல்** என்பது படிவளர்ச்சி நோக்கில் உயிரினங்கள் எவ்வாறு ஒன்றுக்கொன்று தொடர்பு கொண்டுள்ளன, எவ்வாறு உயிரினங்கள் கிளைத்தன என்று பொருத்தி அறியும் இயல். முக்கியமாக இரண்டு கிளைவழி பெருகிய உயிரினங்கள் அனைத்துக்கும் பொதுவாக ஒரேயொரு முன் உயிரிவகை வடிவம்தான் உண்டு என்னும் கொள்கை உடையது. ஓரு முன்னுயிரான இனமும் அதன் வழி இரண்டிரண்டாக கிளைகள் வழி கிளைத்த எல்லா பிற உயிரினங்களும் ஒன்றாகச் சேர்ந்து ஒரு **கொப்பு** (clade, கிளேடு)) என்று அழைக்கப்படுகின்றது. இம்முறையானது 18 ஆம் நூற்றாண்டில் இருந்து லின்னேயசின் வழி வளர்ந்து வந்திருக்கும் உயிரினங்களை வகைப்படுத்தும் முறைகளில் இருந்து பல வழிகளில் மாறுபட்டது. இன்றுவரை உயிரியல் அறிவாளிகளால் பரவலாக அறியப்பட்டும் ஏற்கப்பட்டும் இருக்கும் அறிவியல் வகைப்பாட்டியலுக்கு இது மாறுதலான ஒரு முறையாக அமைந்துள்ளது.

கிளைப்பாட்டியலர் உயிரினங்களின் டி.என்.ஏ, ஆர்.என்.ஏ முதலானவற்றையும், கணினி முறைகளையும் கொண்டு கிளைத்தொடர்புகளை அறிவர். இவற்றிற்கு கிளைப்படம் (cladogam) என்று பெயர். இவ்வகைப் படங்களைக் கொண்டு காலங்காலமாக வளர்ச்சி பெற்று வந்திருக்கும் எல்லா உயிரினங்களையும் இணைத்து ஓர் உயிர்மரம் என்று கூறப்படும் படத்தை வரைய முற்படுகின்றனர்.
# இனவழிப்பு நிகழ்வு

Marine extinction intensity during the Phanerozoic
%
Millions of years ago
(H)
K–Pg
Tr–J
P–Tr
Late D
O–S

The blue graph shows the apparent *percentage* (not the absolute number) of marine விலங்கு genera becoming extinct during any given time interval. It does not represent all marine species, just those that are readily fossilized. The labels of the "Big Five" extinction events are clickable hyperlinks; see இனவழிப்பு நிகழ்வு for more details. *(source and image info)*

புவியில் உள்ள உயிரினங்களின் திடீர் குறைப்பே **இனவழிப்பு நிகழ்வு** (*Extinction Event*) ஆகும். இது பொதுவாக இயற்கையால் ஏற்பட்டாலும் சிலவேளைகளில் மாந்தராலும் ஏற்படலாம். இனவழிவுக்கேற்றபடியான சிற்றினத்தோற்றம் நடைபெறாவிடின் இந்நிலைமை ஏற்படும். தற்போது கண்டறியப்பட்டுள்ள உயிரினங்களில் 98% இனமழிந்தவையாகும். எனினும் இவ்வினவழிவு சீராக நடைபெறாது. இது அதிகம் நடைபெற்றால் அது **இனவழிப்பு நிகழ்வு** எனப்படும். இப்படியான ஒரு நிகழ்விலேயே அதிகமான தொன்மாக்கள் இனமழிந்து போயின.

## வெளி இணைப்புகள்

* Calculate the effects of an Impact
* Species Alliance (nonprofit organization producing a documentary about Mass Extinction titled "Call of Life: Facing the Mass Extinction)
* Interstellar Dust Cloud-induced Extinction Theory
* Sepkoski's Global Genus Database of Marine Animals – Calculate extinction rates for yourself!
# உயிரினங்களின் தோற்றம் (நூல்)

On the Origin of Species
உயிரினங்களின் தோற்றம் | *On the Origin of Species* நூலின் 1859 ஆம் ஆண்டு பதிப்பின் அட்டை |
| நூலாசிரியர் | சார்ல்ஸ் டார்வின் |
| நாடு | ஐக்கிய இராச்சியம் |
| மொழி | ஆங்கிலம் |
| பொருண்மை | Natural selection Evolutionary biology |
| வெளியீட்டாளர் | ஜான் மறி |
| வெளியிடப்பட்ட நாள் | 24 நவம்பர் 1859 |
| ISBN | தரப்படவில்லை |

**உயிரினங்களின் தோற்றம்** (*On the Origin of Species*) ஆங்கில உயிரியலாளர் சார்ல்ஸ் டார்வினால் 1859 ஆம் ஆண்டு படிவளர்ச்சிக் கொள்கையை விபரித்து வெளியிடப்பட்ட நூல் ஆகும். உலகின் அறிவியல் நூல்களில் மிக முக்கிய வெளியீடுகளில் ஒன்றாக இது மதிக்கப்படுகிறது. இந்த நூல் படிவளர்ச்சிக் கொள்கையை ஆதாரங்களுடன் விளக்குகிறது. அன்றுவரை உயிர்களின் தோற்றதைப் பற்றி சமயத் தொன்மங்களே கருத்துக் கூறின. இந்த நூலின் இயற்கையான விளக்கம் உயிரியல் மரபியல் புரட்சிக்கு வித்திட்டு, உலகை மாற்றியமைத்தது.

## மேற்கோள்கள்
# தொகுதிப் பிறப்பு

**தொகுதிப் பிறப்பு(phylogeny)* என்பது உயிரினங்கள் தங்கள் பரிணாம வரலாற்றில் எவ்வாறு ஒன்றுடன் ஒன்று தொடர்புடையவையாய் இருக்கின்றன என்பதை முன்வைக்கிறது. எல்லா உயிரினங்களும் பொது பொது மூதாதையுடன் தொடர்புடையவை எனும் கருதுகோளை இது அடிப்படையாய்க் கொண்டது.

தொகுதிப் பிறப்பியல் ஆராய்ச்சிகளின் பயனாய் தொகுதிப் பிறப்பியல் கிளைப்படம் கிடைத்துள்ளது. இது மூதாதையில் இருந்து தொடர்புடைய இனங்கள் வந்ததைக் காட்டுகிறது. ஒப்பியல் உடற்கூறு, மூலக்கூறு உயிரியல், தொல்எச்சவியல் ஆகியவற்றின் உதவியுடன் தொகுப்பிறப்பியல் தரவுகள் பெறப்படுகின்றன.

## மேற்கோள்கள்
# தொல்லுயிரியல்

**தொல்லுயிரியல்** என்பது பாறைகளில் பதிவாகியுள்ள பண்டைய தாவரங்கள் மற்றும் விலங்குகளின் தொல்லுயிர்ப் படிவங்களை அடிப்படையாகக் கொண்டு அவற்றின் விருத்தி பற்றி ஆராயும் துறையாகும். இது உடற் படிவங்கள், வழித்தடங்கள் (tracks), வளைகள் (burrows), கழிவுப் படிவங்கள் (fossilized feces) மற்றும் வேதியியல் எச்சங்கள் போன்றவற்றின் ஆய்வுகளையும் உள்ளடக்கும்.

புவியியலிலும், காலநிலையிலும் ஏற்பட்ட நீண்ட கால இயல்பியல் மாற்றங்கள் எவ்வாறு உயிரினங்களின் படிமலர்ச்சியைப் பாதித்தன, எவ்வாறு வாழ்சூழலியல் முறைமைகள் (ecosystems)இம்மாற்றங்களுக்கு ஏற்றவாறு செயற்பட்டு புவிச் சூழலில் மாற்றங்களை ஏற்படுத்தின, இந்தப் பரஸ்பர மாற்றங்கள் தற்கால உயிரினப்பல்வகைமையில் எவ்வாறான தாக்கத்தை ஏற்படுத்தின என்பன பற்றி ஆராய்வதன் மூலம், பண்டைக்கால உயிர்வாழ்க்கையை நவீன தொல்லுயிரியல் உரிய சூழலில் அமைத்துக்காட்டுகிறது.

விக்கிமீடியா பொதுவகத்தில்,
 paleontology
என்பதில் ஊடகங்கள் உள்ளன.

## மேற்கோள்கள்
# பண்டைக் கிரேக்க மொழி

| பண்டைக் கிரேக்கம் |
| --- |
| Ἑλληνική *எலனிகே* |
| பார்த்தினனில் ஏதெனா பார்த்தெனோசுவின் சிலையின் கட்டுமானம் குறித்த ஒரு கல்வெட்டு, 440/439 பொ. ஊ. மு. |
| பிராந்தியம் | கிழக்கு நடுநிலக் கடல் |
| மொழிக் குடும்பம் | Indo-European
* எலனியம்
	+ **பண்டைக் கிரேக்கம்**
 |
| ஆரம்ப வடிவம் | முன்-கிரேக்கம்
* **பண்டைக் கிரேக்கம்**
 |
| எழுத்துமுறை | கிரேக்க எழுத்துக்கள் |
| மொழிக் குறியீடுகள் |
| ISO 639-2 | grc |
| ISO 639-3 | grc (நவீன காலத்துக்கு முந்தைய அனைத்து நிலைகளையும் உள்ளடக்கியது) |
| மொழிக் குறிப்பு | anci1242 |
| பண்டைக் (ஓமர் கால) கிரேக்கத்தின் வரைபடம் |
|

ஓமரின் *ஒடிசியின்* தொடக்கம்
**பண்டைக் கிரேக்க மொழி** (Ancient Greek) என்பது தோராயமாக பொ. ஊ. மு. 1,500 முதல் பொ. ஊ. மு. 300 வரையிலான காலத்தில் பண்டைக் கிரேக்கம் மற்றும் பண்டைய உலகில் பயன்படுத்தப்பட்டு வந்த கிரேக்க மொழியின் வடிவங்களை உள்ளடக்கியதாகும். இது அடிக்கடி தோராயமாக பின்வரும் காலங்களாகப் பிரிக்கப்படுகிறது: மைசேனிய கிரேக்கம் (அண். 1400–1200 பொ. ஊ . மு.), இருண்ட காலங்கள் (அண். 1200–800 பொ. ஊ. மு.), தொல் அல்லது காவிய காலம் (அண். 800–500 பொ. ஊ. மு.) மற்றும் பாரம்பரிய காலம் (அண். 500–300 பொ. ஊ. மு.).

ஓமர் மற்றும் பொ. ஊ. மு. 5ஆம் நூற்றாண்டின் ஏதெனிய வரலாற்றாளர்கள், நாடக ஆசிரியர்கள் மற்றும் தத்துவவாதிகளின் மொழி பண்டைக் கிரேக்கம் ஆகும். ஆங்கிலேய சொல் தொகுதிக்குப் பல சொற்களை இது பங்களித்துள்ளது. மறுமலர்ச்சி காலம் முதல் மேற்குலகத்தின் கல்வி நிலையங்களில் ஆய்வுக்கு உட்படுத்தப்பட்ட ஒரு தரப்படுத்தப்பட்ட பாடமாக இது உள்ளது.

எலனியக் காலம் (அண். 300 பொ. ஊ. மு.) முதல் பண்டைக் கிரேக்கத்திற்குப் பிந்தைய மொழியானது கொயினே கிரேக்கம் என்று அழைக்கப்படுகிறது. இது ஒரு தனியான வரலாற்று நிலையாகக் கருதப்படுகிறது. இதன் தொடக்க வடிவமானது அத்திய கிரேக்கத்தை ஒத்தும், இதன் கடைசி வடிவமானது நடுக் கால கிரேக்கத்தை ஒத்திருந்த போதிலும் இது இவ்வாறாகக் கருதப்படுகிறது. பண்டைக் கிரேக்கத்தின் வட்டார மொழிகளும் ஏராளமாக உள்ளன. அத்திய கிரேக்கமானது கொயினே கிரேக்கமாக வளர்ச்சி அடைந்தது.

## மேலும் காண்க

* கிரேக்க எழுத்துக்கள்
* கிரேக்க மொழி
* ஆங்கிலத்தில் கிரேக்க இலத்தீன் சொற்கூறுகள்

## மேற்கோள்கள்

## வெளி இணைப்புகள்

Incubator **[{{fullurl:incubator:{{{1}}}|uselang=ta}} சோதனை-விக்கிப்பீடியாவில் பண்டைக் கிரேக்க மொழி]**

### செந்நூல்கள்

* Perseus – Greek and Roman Materials
* Ancient Greek Texts
# உயிரியலகு

உயிரலகு முறை : பரவலாக ஏற்றுக் கொள்ளப்பட்ட லோக்சோடோன்டா (Loxodonta) பேரினமானது, ஆப்பிரிக்க யானைகளைக் கொண்டுள்ளது.
**உயிரியலகு** (taxon, பன்மை : taxa) என்பது உயிரியல் வகைப்பாட்டியலில் பயனாகும் அடிப்படை அலகு ஆகும். 1926 ஆம் ஆண்டு அடோல்பு மேயர் (Adolf Meyer-Abich) இப்பெயரினைப் பயன்படுத்தினார். இந்த அலகு என்பது ஓர் உயிரினத்தின் ஒன்று அல்லது அதற்கு மேற்பட்ட உயிரிகளின் தொகையாகும். எனவே, இத்தொகையானது, உயிரினங்களின் குழு ஆகும். இது வகைப்பாட்டியல் அறிஞர்களால், ஓர் அலகு என ஏற்றுக் கொள்ளப்பட்டுள்ளது. ஒவ்வொரு உயிரினக் குழுவும் தனிப்பட்ட இயல்புகளைக் கொண்டு, வழக்கமாக ஒரு குறிப்பிட்ட, தனிப் பெயரால் அறியப்படுகிறது. மேலும், இப்பெயர் தனித்துவமான, ஒரு குறிப்பிட்ட தரவரிசையில் அமைக்கப்படுகிறது. அப்பெயர் அனைத்துலக உயிரியல் அறிஞர்களால், குறிப்பாக ஏற்றுக் கொள்ளப்படுகிறது. இப்பெயரினைப் பேண, பன்னாட்டு பெயரீட்டு முறை பின்பற்றப்படுகிறது.

## மேற்கோள்கள்
# பெயரீட்டுத் தரநிலை

செந்நரியின் பெயரீட்டுத் தரநிலை வரிசை, படத்தில் காட்டப்படுகிறது (Vulpes vulpes)
உயிரியல் வகைப்பாட்டில், **பெயரீட்டுத் தரநிலை** என்பது, பெயரீட்டுப் படிநிலையில், ஒரு உயிரினம் அல்லது உயிரினக் குழுக்கள் இருக்கும் சார்பு இடத்தைக் குறிக்கும். இனம், பேரினம், குடும்பம், வகுப்பு, இராச்சியம் போன்றவை பெயரீட்டுத் தரநிலைக்கு எடுத்துக்காட்டுகள்.

ஒரு குறித்த தரநிலைக்குக் கீழேயுள்ள தரநிலையில் உள்ள இனங்கள் குறிவான பொதுமைப் பண்பும் கூடிய தனிப்பண்புகளும் கொண்டவையாக இருக்கும். அதே வேளை அதற்கு மேலேயுள்ளவை கூடிய பொதுமைப் பண்புகளைக் கொண்டவை. அவை பொது மூதாதைகளிடம் இருந்து பெற்ற இயல்புகளின் ஊடாக ஒன்றுடன் ஒன்று தொடர்பு கொண்டவையாக உள்ளன. எந்தவொரு உயிரினத்தையும் பொறுத்தவரை இனத் தரநிலையும், அதன் பேரினம் குறித்த விளக்கமும் அடிப்படையானவை. அதாவது, ஒரு குறித்த உயிரினத்தை அடையாளம் காட்டுவதற்கு முதல் இரு தரநிலை தவிர்ந்த பிற தரநிலைகளைக் குறிப்பிடுவது பொதுவாகத் தேவையற்றது.

## மேற்கோள்கள்
# ஆட்களம் (உயிரியல்)

அறிவியல் வகைப்பாடு
உயிரியல் வகைப்பிரித்தலில், **ஆட்களம்** (domain) என்பது இராச்சியம் அலகுக்கு மேலுள்ள உயிரினங்களிலேயே உச்சவகைப்பாடாகும். 1990ல் காரல் வோஸி அறிமுகபடுத்திய மூன்று ஆட்களங்கள்:ஆர்க்கீயா, பாக்டீரியா மற்றும் மெய்க்கருவுயிரி ஆகும்.

இதுவரை வகைப்படுத்தப்பட்டுள்ள உயிரினப் பிரிவுகள்:

* இரு கள முறையில், நிலைக்கருவிலி (அல்லது Monera) மற்றும் மெய்க்கருவுயிரி எனப்பிரிக்கப்படுகிறது.
* அறுகள முறையில், பாக்டீரியா, ஆர்க்கீயா, அதிநுண்ணுயிரி, பூஞ்சை, தாவரம் மற்றும் விலங்குகள் எனப் பிரிக்கப்படுகிறது.
* முக்கள முறையில், பாக்டீரியா, ஆர்க்கீயா மற்றும் மெய்க்கருவுயிரி எனப்பிரிக்கப்படுகிறது.

## சுருக்கம்

| லின்னேயசு 1735 | ஹேக்கல் 1866 | எடியார்ட் சாட்டன் (Édouard Chatton) 1925 | ஹேர்பேர்ட் கோப்பலாண்ட் (Herbert Copeland) 1938 | ரோபேர்ட் விட்டாக்கர் (Robert Whittaker) 1969 | கார்ல் வோஸ் உம் ஏனையோரும் (Carl Woese et al.) 1977 | கார்ல் வோஸ் உம் ஏனையோரும் (Carl Woese et al.) 1990 | தோமஸ் கவாலியர்-ஸ்மித் (Thomas Cavalier-Smith) 2004 | உருகீரோவும் ஏனையோரும் (Ruggiero et al.) 2015 |
| --- | --- | --- | --- | --- | --- | --- | --- | --- |
| 2 இராச்சியங்கள் | 3 இராச்சியங்கள் | 2 Empires | 4 இராச்சியங்கள் | 5 இராச்சியங்கள் | 6 இராச்சியங்கள் | 3 ஆட்சிப்பிரிவுகள் | 6 இராச்சியங்கள் | 7 இராச்சியங்கள் |
| *(-)* | அதிநுண்ணுயிரி
(Protista) | நிலைக்கருவிலி
(Prokaryota) | மொனேரா
(Monera) | மொனேரா
(Monera) | இயூபாக்டீரியா
(Eubacteria) | பாக்டீரியா
(Bacteria) | பாக்டீரியா
(Bacteria) | பாக்டீரியா
(Bacteria) |
| ஆர்க்கீயா
(Archaebacteria) | ஆர்க்கீயா
(Archaea) | ஆர்க்கீயா
(Archaea) |
| மெய்க்கருவுயிரி
(Eukaryota) | அதிநுண்ணுயிரி
(Protista) | அதிநுண்ணுயிரி
(Protista) | அதிநுண்ணுயிரி
(Protista) | மெய்க்கருவுயிரி
(Eukarya) | மூத்தவிலங்கு
(Protozoa) | மூத்தவிலங்கு
(Protozoa) |
| குரோமிஸ்டா
(Chromista) | குரோமிஸ்டா
(Chromista) |
| தாவரம்
(Plantae) | தாவரம்
(Plantae) | தாவரம்
(Plantae) | தாவரம்
(Plantae) | தாவரம்
(Plantae) | தாவரம்
(Plantae) | தாவரம்
(Plantae) |
| பூஞ்சை
(Fungi) | பூஞ்சை
(Fungi) | பூஞ்சை
(Fungi) | பூஞ்சை
(Fungi) |
| விலங்கு
(Animalia) | விலங்கு
(Animalia) | விலங்கு
(Animalia) | விலங்கு
(Animalia) | விலங்கு
(Animalia) | விலங்கு
(Animalia) | விலங்கு
(Animalia) |

## மேற்கோள்கள்
# முளையவியல்

1.மோருலா 2. பிளாஸ்டுலா
**முளையவியல்** என்பது கருக்கட்டல் என்னும் செயல்முறை மூலம் பாலணுக்கள் இணைந்து உருவாகும் கருவானது, குழந்தை பிறப்பிற்கு முன்னதாக, தாயின் உடலினுள் ஆரம்ப நிலையில் முளையமாகவும், பிந்திய நிலையில் முதிர்கருவாகவும் விருத்தியடைந்து வரும் முறைகளை விளக்கும் அறிவியலாகும்.

விந்தும், முட்டையும் இணைந்து உருவாகும் கருவணு, கலப்பிரிவு மூலம் பிளவுக்குட்பட்டு, பல்கிப் பெருகி அதிக உயிரணுக்களைக் கொண்ட துளையுள்ள பந்து போன்ற கருக்கோளமாக மாற்றமடையும். தொடர்ந்து ஏற்படும் பல வளர்ச்சி நிலைகளால் ஒரு முழு உயிரியாக மாற்றம் பெறும் முறை முளையவியல் எனப்படுகிறது.

## மேற்கோள்கள்
# உடலியங்கியல்

சுமார் 1487ஆம் ஆண்டில் லியொனார்டோ டா வின்சி உருவாக்கிய உலகப் புகழ்பெற்ற விட்ருவிய மனிதன். இது உடல் இயங்கியலுடன் பொதுவாகத் தொடர்புடையதாகும்.
**உடலியங்கியல்**  (இலங்கை வழக்கு: **உடற்றொழிலியல்**) (Physiology, /**[invalid input: 'icon']**ˌfɪziˈɒlədʒi/) என்பது உயிரினங்களின் *செயல்பாட்டைக்* குறித்த அறிவியல் ஆகும். அறிவியலின் இப்பிரிவு உயிரிகளிலுள்ள உயிர் மூலக்கூறுகள், உயிரணுக்கள், இழையங்கள், உறுப்புக்கள், உடல் உறுப்புத் தொகுதிகள், எவ்வாறு வேதியியல் அல்லது இயற்பியல் செயல்பாடுகளைச் செய்கின்றன என்பதைக் குறித்ததாகும். ஓர் உயிரியில் எவ்வாறு உறுப்புக்கள் இயங்கி அதனால் தனது செயல்களை மேற்கொள்ள முடிகிறது என உடலியங்கியலாளர்கள் அறிகின்றனர். எடுத்துக்காட்டாக மனிதர்களில் உணவு செரிக்க இரைப்பை, கல்லீரல், மற்றும் கணையம் போன்றவை சுரக்கும் வேதிப்பொருட்கள் குறித்தும், அவை உடல் எவ்வாறு உணவை உறிய வைக்கின்றன என்பது குறித்ததுமாக கற்பது. இதேபோல் தசைகளில் நரம்புகள் எடுத்துச்செல்லும் வேதிச் செய்திகளுக்கேற்ப சுருங்கி விரிதல் ஏற்படுவதும் உடலியங்கியல் ஆகும். இயல்பாக உடல் எப்படிச் செயல்படுகிறது என்பதை அறிவதன் மூலம், மருத்துவர்கள் உடலுறுப்புகள் இயல்பாகச் செயல்படாதிருக்கும்போது என்ன நிகழ்கிறது என்பதைப் புரிந்து கொள்ள முடிகிறது. எடுத்துக் காட்டாக, தைராய்டு சுரப்பி எவ்வாறு வேலை செய்கிறது என்பதை அறிந்ததால் முன்கழுத்துக் கழலை என்னும் நோய்க்குச் சிகிச்சை அளிக்க முடிந்தது.

இத்துறையில் வழங்கப்படும் மிக உயரிய விருதாக வேந்திய சுவீடனின் அறிவியல் அகாதமி 1901 முதல் அளித்துவரும் உடலியங்கியலுக்கான நோபெல் பரிசு உள்ளது.

## வெளி இணைப்புகள்

* The Physiological Society
* Developmental physiology
* The American Physiological Society
# மூலக்கூற்று உயிரியல்

**மூலக்கூற்று உயிரியல்** என்பது, மூலக்கூற்று மட்டத்திலான உயிரியல் குறித்த ஆய்வு ஆகும். இத்துறை, உயிரியல், வேதியியல் போன்ற துறைகளின் பிற பகுதிகளுடன், குறிப்பாக மரபியல், உயிர்வேதியியல் போன்ற துறைகளுடன் பொது ஆய்வுப் பரப்பைக் கொண்டுள்ளது. மூலக்கூற்று உயிரியல், பெரும்பாலும், பல்வேறு உயிரணு முறைமைகளுக்கு இடையேயான இடைவினைகளைப் புரிந்துகொள்வதில் கவனம் செலுத்துகின்றது. இது, டி.என்.ஏ (DNA- ஆக்சியகற்றப்பட்ட ரைபோ கரு அமிலம்), ரைபோ கரு அமிலம் (RNA), புரதத் தொகுப்பு ஆகியவற்றுக்கிடையிலான தொடர்புகளுடன், இத்தொடர்புகள் எவ்வாறு ஒழுங்குபடுத்தப்படுகின்றன என்பதை அறிந்துகொள்வதையும் உள்ளடக்குகின்றது.

## ஏனைய உயிரியல் அறிவுடனான தொடர்பு

*உயிர்வேதியியல், மரபியல், மூலக்கூற்று உயிரியல் ஆகியவற்றிற்கிடையிலான தொடர்பின் திட்ட வரைபடம்*.
மூலக்கூற்று உயிரியலுக்கான தனியான தொழிநுட்ப முறைகள் இருப்பினும், அவை உயிர்வேதியியல், மரபியல் தொழில்நுட்ப முறைகளுடன் இணைந்தே இருக்கும். இவற்றை தனித்தனியாக வரைவிலக்கணப்படுத்துவது கடினம்.

அனேகமாக மூலக்கூற்று உயிரியல் அறிவானது அளவின் அடிப்படையில் (quatitative) இருக்கிறது. அத்துடன் அண்மைக்காலமாக இந்த அறிவியல் உயிர் தகவலியல், அளவீட்டு உயிரியல் என்பதை அடிப்படையாகக் கொண்டே விரிவடைந்து வருகிறது. இதனடிப்படையில், 21 ஆம் நூற்றாண்டின் ஆரம்பங்களிலிருந்து, மரபணுவின் கட்டமைப்பு, தொழிற்பாடு தொடர்பான மூலக்கூற்று மரபியல் பகுதி மிக விரைவாக வளர்ந்து வந்துள்ளது.

தொடர்ந்தும் உயிரியலின் வெவ்வேறு பிரிவுகள் மூலக்கூற்று அடிப்படையைக் கொண்டு விரிவாக்கம் செய்யப்பட்டு வருகின்றன. உயிரணு உயிரியல் (Cell Biology), மேம்பாட்டு உயிரியல் (Developmental Biology) போன்ற பிரிவுகள் நேரடியாகவும், தாவர, விலங்குகளில் இனங்கள் (Species) பற்றிய அறிவு, அவற்றின் கூர்ப்புபற்றிய (Evolution) அறிவு, இவற்றையெல்லாம் உள்ளடக்கிய தொகுதி வரலாற்றுக்குரிய (Phylogenetics) அறிவு யாவுமே, மறைமுகமாக இந்த வரலாற்று இயல்புகளின் அடிப்படையில் இந்த மூலக்கூற்று உயிரியல் அறிவையே நோக்கி இருக்கிறது.

## மூலக்கூற்று உயிரியலின் தொழில்நுட்பங்கள்

* படியெடுப்பு
* பாலிமரேசு தொடர் வினை
* மின்புலத் தூள்நகர்ச்சி

## மேற்கோள்கள்
# பெந்தம்-கூக்கர் வகைப்பாடு

**பெந்தம்-கூக்கர் வகைப்பாடு** என்பது ஒரு இயற்கை முறை தாவரவியல் வகைப்பாடு ஆகும். இதன்படி, ஒரு தாவரத்தின் பல முக்கிய பண்புகளை அடிப்படையாகக் கொண்டு வகைப்பாடு செய்யப்படுகிறது. இம்முறை இந்தியா, இங்கிலாந்து, பல காமன்வெல்த் நாடுகளில் பின்பற்றப்படுகிறது. குறிப்பாக உலகின் பல உலர் தாவரகங்களிலும், தாவரத் தோட்டங்களிலும் பின்பற்றப்படுகிறது.

## வகைப்பாட்டியல் தோற்றம்

தொடக்ககாலத் தாவரவியல் வகைப்பாட்டியல் அறிஞர்கள், பல்வேறு விதமான வகைப்பாடுகளைப் பின்பற்றினர். அவ்வகைப்பாடுகளை, 1) செயற்கை முறை, 2) இயற்கை முறை, 3) மரபுவழி முறை என மூன்று வகைகளாகப் பிரிக்கலாம். இங்கிலாந்து நாட்டைச் சேர்ந்த சியார்ச்சு பெந்தம் (1800-1884) மற்றும் சர் யோசப் டால்டன் கூக்கர் (1817-1911) ஆகிய இரு தாவரவியல் வல்லுநர்களால் இவ்வகைப்பாடு உருவாக்கப்பட்டது. இவர்களுடைய வகைப்பாடு, 'செனிரா பிளாண்டாரம்' என்ற மூன்று தொகுதிகள் (1862–1883) கொண்ட நூல்களாக வெளியிடப்பட்டது. இத்தொகுதிகளின் 202 துறைகளில், 97.205 சிற்றினங்கள் விரிவாக விவரிக்கப்பட்டுள்ளன.

## பெந்தம்-கூக்கர் வகைப்பாட்டு சுருக்கம்

இதன்படி விதைத் தாவரங்கள், 1) 'டைகாட்டிலிடனே' (DICOTYLEDONE), 2) 'சிம்னோசுபெர்மே' (GYMNOSPERMEÆ), 3) 'மோனோ காட்டிலிடனே' (MONOCOTYLEDONE) என மூன்று வகுப்புகளாகப் பிரிக்கப்பட்டுள்ளன. தற்காலத்துறைகள், 'கோஅர்ட்டுகள்' (COHORS) எனவும், தற்காலக்குடும்பங்கள் 'துறைகள்' எனவும் வகைப்படுத்தப் பட்டிருந்தன.

|  |  |  |  |
| --- | --- | --- | --- |
| **வரிசை எண்** | **பகுதிகளும், உட்பகுதிகளும்** | **எண்ணிக்கை** | **குறிப்புகள்** |
| 1. |  **டைகாட்டிலிடனேஅ)** 'பாலிபெட்டலே' **ஆ)** 'கேமோபெட்டலே' **இ)** 'மோனோகைமேடியே'  |  084 045 036  |
| 2. | 'சிம்னோசுபெர்மே' |  003  |  |
| 3. | 'மோனோ காட்டிலிடனே' |  034  |  |
|  | **மொத்தம்** | **202**  |  |

## ஊடகங்கள்

* பெந்தம்
22,செப்1800 – 10செப்1884
* கூக்கர்
30சூன்1817 – 10திசம்பர்1911
* *Genera Plantarum* நூல்

## இவ்வகைப்பாட்டின் நிறைகள்

* இத்தாவர வகைப்பாடு, நுண்ணிய நேரடி ஆய்விற்கு உட்படுத்தப்பட்டு, மிகவும் இயற்கையான முறையில் ஏற்படுத்தப்பட்ட வகைப்பாடு ஆகும்.
* இதில் விவரிக்கப்பட்ட தாவரங்களின் விளக்கங்கள் தெளிவாகவும், முழுமையாகவும், சரியாகவும் இருப்பது இதன் சிறப்பாகும்.
* இது பின்பற்றுவதற்கு எளிமையாகவும், தாவரங்களை இனங்கண்டறிய எளிய வழிகளையும் கொண்டுள்ளது.
* இதன் பெரும்பான்மையான கருத்துக்கள், தற்கால மரபுவழி கொள்கைகளுக்கு ஏற்புடையதாக இருக்கிறன. எடுத்துக்காட்டாக. தாவரங்களின் வரிசையமைப்பில், மிக எளிய தொன்மையான பண்புகளையுடைய தாவரங்கள் இடம் பெறுகின்றன.
* மரபியல் அடிப்படையில், ஒருவித்திலைத்தாவரங்கள் இறுதியில் அமைந்திருப்பது இதன் மேலோங்கிய சிறப்பு இயல்பாகக் கருதப்படுகிறது.

## இவ்வகைப்பாட்டின் குறைகள்

* பூக்கும் தாவரங்கள் என்ற பகுதி, ஒருவித்திலைத் தாவரத்திற்கும், இருவித்திலைத் தாவரத்திற்கும் நடுவில் இருப்பது தவறாகும்.
* மரபு அடிப்படையில் உயர்ந்த ஒருவித்திலைத்தாவரமான 'ஆர்க்கிடேசி', தொன்மையானத் தாவரங்களுடன் வைக்கப்பட்டிருக்கிறது.
* மாறா இயல்புகளைப் பெற்றிருக்கும் மலர்களின் பண்புகள், இவ்வகைப்பாட்டியலுக்கு எடுத்துக்கொள்ளப்படவில்லை.
* ஒன்றுக்கொன்று தொடர்பற்றத் தாவரங்கள், ஒரே உட்பகுதியில் வைக்கப்பட்டு இருக்கின்றன.

## மேற்கோள்கள்

## இக்கட்டுரைகளையும் காணவும்

* உயிரியல் வகைப்பாடு
* பூக்கும் தாவரங்களின் வகைப்பாடு

## புற இணைய இணைப்புகள்

* 'Genera Plantarum' என்ற நூலினை இலவசமாகப் பதிவிறக்கம் செய்வதற்கான, Biodiversity Heritage Library என்ற இணையத்தின் பக்கம்.
* 'Genera Plantarum' என்ற நூலினை இலவசமாகப் பதிவிறக்கம் செய்வதற்கான, Gallica என்ற இணையத்தின் பக்கம்.
# மூலக்கூற்று மரபியல்

**மூலக்கூற்று மரபியல்** என்பது மரபணுக்களின் அமைப்பையும், செயற்பாடுகளையும் மூலக்கூற்று மட்டத்தில் ஆய்வு செய்யும் உயிரியலின் ஒரு துறை ஆகும். இத்துறை மரபணுக்கள் எவ்வாறு ஒரு தலைமுறையில் இருந்து இன்னொரு தலைமுறைக்குக் கடத்தப்படுகிறது என ஆய்வு செய்கிறது. இத்துறை ஆய்வுகளுக்கு, மரபியலையும், மூலக்கூற்று உயிரியலையும் பயன்படுத்துகின்றது. மூலக்கூற்று மரபியலில் உள்ள முக்கிய பகுதிகளில் ஒன்று மூலக்கூறுகளை மரபுவழிக் கோலங்களைத் தீர்மானிப்பதற்குப் பயன்படுத்துவது ஆகும். அத்துடன் இது உயிரினங்களைச் சரியான அறிவியல் வகைப்பாடு செய்வதற்கும் பயன்படுகிறது. இது மூலக்கூற்றுத் தொகுதியியல் எனப்படுகின்றது.

மரபுவழிக் கோலங்களைத் தீர்மானிக்க உதவுவது மட்டுமன்றி, மூலக்கூற்று மரபியல், சிலவகை நோய்களை உண்டாக்கக்கூடிய மரபுசார் திடீர்மாற்றங்களைப் புரிந்து கொள்வதற்கும் உதவியாக உள்ளது.

## முன்னோக்கு மரபியல்

மூலக்கூற்று மரபியலாளர்களுக்கு உதவக்கூடிய முதல் கருவிகளுள் ஒன்று முன்னோக்கு மரபியல் சலிப்பு ஆகும். இந்த நுட்ப முறையின் நோக்கம், ஒரு குறித்த வகையான இயல்புகளை உருவாக்கும் திடீர் மாற்றங்களை அடையாளம் காண்பது ஆகும்.
# சொங் அரசமரபு

| சொங்宋 |
| --- |
| 960–1279 |
| கிபி 1111ல் வடக்கு சொங் |
| தலைநகரம் | Bianjing (汴京) (960–1127) Lin'an (臨安) (1127–1276) |
| பேசப்படும் மொழிகள் | சீனம் |
| சமயம்  | பௌத்தம், தாவோயிசம், கன்பூசியம், சீன நாட்டுப்புற சமயங்கள் |
| அரசாங்கம் | முடியாட்சி |
| பேரரசர் |   |
|  |
| • 960 – 976  | Emperor Taizu |
| • 1126 – 1127  | Emperor Qinzong |
| • 1127 – 1162  | Emperor Gaozong |
| • 1278 – 1279  | Emperor Bing |
|  |
| வரலாறு |   |
|  |
| • Zhao Kuangyin taking over the throne of the Later Zhou Dynasty  | 960 |
| • Jingkang Incident  | 1127 |
| • Surrender of Lin'an  | 1276 |
| • Battle of Yamen; the end of Song rule  | 1279 |
|  |
| பரப்பு |
| 962 est. | 1,050,000 km2 (410,000 sq mi) |
| 1111 est. | 2,800,000 km2 (1,100,000 sq mi) |
| 1142 est. | 2,000,000 km2 (770,000 sq mi) |
| மக்கள் தொகை |
|  |
| • 1120  | 118,800,000 |
|  |
| நாணயம் | Jiaozi, Huizi, Chinese cash, Chinese coin, copper coins etc. |
|

|  |  |
| --- | --- |
| **முந்தையது** | **பின்னையது** |
|

|  |  |
| --- | --- |
|  | Five Dynasties and Ten Kingdoms |

 |

|  |  |
| --- | --- |
| Yuan Dynasty |  |

 |

 |

**சொங் அரசமரபு** சீனாவை கிபி 960 இருந்து 1279 வரையான காலப் பகுதியில் ஆண்ட அரசமரபு ஆகும். சீன வரலாற்றில், உலக வரலாற்றில் பல முக்கிய முன்னேற்றங்கள் சுங் அரசமரபு ஆட்சியில் நிறைவேறின. அச்சுக்கலை, வெடி பொருள், திசைகாட்டி, பணப் பயன்பாடு போன்றவை இக் காலத்தில் இங்கே கண்டுபிடிக்கப்பட்டது.

## மேற்கோள்கள்